We Can't Be Friends (Wait for Your Love)

**«We Can’t Be Friends (Wait for Your Love)»**, ամերիկացի երգչուհի Արիանա Գրանդեի երգը։ Այն թողարկվել է 2024 թվականի մարտի 8-ին որպես Արիանա Գրանդեի «Eternal Sunshine» յոթերորդ ստուդիական ալբոմի երկրորդ սինգլ։ Դրա հեղինակներն ու պրոդյուսերներն են Գրանդեն, Մաքս Մարտինը և Իլյա Սալմանզադեն։

«We Can’t Be Friends (Wait for Your Love)»երգը Billboard Hot 100ում զբաղեցրել է առաջին հորիզոնականը՝ դառնալով Գրանդեի իններորդ չարթփոփերը։ Երգն առաջին հորիզոնականն է զբաղեցրել նաև Նոր Զելանդիայում և ընդգրկվել առաջին տասնյակում Ավստրալիայում, Իռլանդիայում, Լիտվայում, Նիդեռլանդներում, Նորվեգիայում, Շվեյցարիայում և Մեծ Բրիտանիայում։

## Պատմություն
2024 թվականի հունվարի 17-ին Արիանա Գրանդեն հայտարարել է իր «*[[Eternal Sunshine]]*» յոթերորդ ստուդիական ալբոմի մասին, որի թողարկումը նախատեսված էր մարտի 8-ին։ Դա նրա առաջին աշխատանքն է «Positions» (2020) վեցերորդ ալբոմի թողարկումից հետո՝ ավելի քան երեք տարվա ընթացքում։ «Yes, And?» երգը թողարկվել է որպես ալբոմի լիդ-սինգլ հունվարին։

Ալբոմի թրեքլիստը հրապարակվել է ոչ թե միանգամից, այլ մաս-մաս՝ տարբեր օրերի։ Գրանդեն երեք երգերի անունները հայտարարել է 2024 թվականի փետրվարի 7-ին։ «We Can’t Be Friends (Wait for Your Love)» երգը դարձել է «Eternal Sunshine»-ի տասներորդ թրեքը։ Բացի այդ, փետրվարին երգչուհին հայտարարել է, որ ալբոմից առաջ այլևս սինգլներ չեն թողարկվի, քանի որ ցանկանում է, որ իր երկրպագուները «այս անգամ լիարժեք փորձեն այն»։ Սակայն նա հաստատել է, որ «ավելի շատ սինգլներ» կթողարկվեն ալբոմի թողարկումից հետո։

## Արձագանքներ
Կոմպոզիցիան ընդհանուր առմամբ հավանության է արժանացել երաժշտական փորձագետների և մեկնաբանների կողմից։ The Guardian-ից Լորա Սնեյփսը գրել է, որ երգը հիշեցնում է Ռոբինի «Call Your Girlfriend» երգը, որում «հնչում են սինթեզատորներ և չիպթյուններ»՝ վերջում «կտրուկ ռետրո» էֆեկտով։

Billboard-ից Քայլ Դենիսը երգը նկարագրել է որպես «գլխապտույտ լարային և ագրեսիվ սինթեզատորների պարային-ոգևորիչ խառնուրդ», որում Գրանդեն երգում է «բարեկամության, ռոմանտիկայի և նրանց միջև ցավոտ գորշության միջև սահմանների խզման մասին»»։

## Կոմերցիոն հաջողություն
«We Can’t Be Friends» Billboard Hot 100-ում ընդգրկվելու առաջին շաբաթում զբաղեցրել  է առաջին հորիզոնականը։ Երգը դարձել է Գրանդեի՝ այդ հիթ-շքերթի առաջին հորիզոնականն զբաղեցրած իններորդ սինգլը  և միանգամից դրա առաջին հորիզոնականն զբաղեցրած յոթերորդ սինգլը, ինչի շնորհիվ նա այդ ցուցանիշով առաջ է անցել Թեյլոր Սվիֆթից։ Երգը ունեցել է 32,6 միլիոն սթրիմինգ և 4,6 միլիոն ռադիոեթեր, ինչպես նաև վաճառվել է 90 00 օրինակով։ Գրանդեն հավասարվել է Բեյոնսեին և Քեթի Փերիին որպես հիթ-շքերթում ամենաշատ թվով սինգլներ ունեցող յոթերորդ կատարող։

Երգն առաջին հորիզոնականն է զբաղեցրել նաև Billboard Global 200 և Billboard Global Excl. U.S. հիթ-շքերթներում. Global 200 չարթում երգն ունեցել է 97,5 միլիոն սթրիմինգ և 14,000 վաճառված օրինակ ամբողջ աշխարհում։ Այդ ցուցանիշով Գրանդեն հավասարվել է Բեդ Բանիին և Թեյլոր Սվիֆթին՝ մենակատարների շրջանում Global 200-ի առաջատարների քանակով (միայն BTS-ն ունի ավելի շատ՝ յոթ երգ)։ Global Excl. U.S. հիթ-շքերթում Գրանդեն առաջին տեղն է զբաղեցրել մենակատարների շարքում՝ հավասարվելով Բեդ Բանիին և Jung Kook-ին։ Blackpink-ը նույնպես ունեցել է երեք առաջին հորիզոնականն զբաղեցրած երգ, և բոլոր խմբերի մեջ միայն BTS-ն է ունեցել ավելի շատ առաջատար (յոթ)։

Իր կարիերայում առաջին անգամ Գրանդեն միաժամանակ հանդես է եկել ամերիկյան Billboard Hot 100 սինգլային հիթ-շքերթի և Billboard 200 հիմնական ալբոմային հիթ-շքերթի առաջին հորիզոնականում («Eternal Sunshine» ալբոմը նույնպես առաջին շաբաթում զբաղեցրել է առաջին հորիզոնականը)։

## Երաժշտական տեսահոլովակ
«We Can’t Be Friends (Wait for Your Love)»  երգի տեսահոլովակը թողարկվել է 2024 թվականի մարտի 8-ին։ Տեսահոլովակը նկարահանել է կանադացի ռեժիսոր Քրիստիան Բրեսլաուերը։ Տեսահոլովակի պրեմիերան տեղի է ունեցել YouTube-ում՝ Գրանդեի Vevo ալիքում 2024 թվականի մարտի 8-ին՝ երգի և ալբոմի թողարկումից տասը ժամ անց։ Տեսահոլովակը ոգեշնչված է «Մաքուր բանականության հավերժ փայլատակում» (2004) ֆիլմի սյուժեից; Գրանդեն այն նկարագրել է  որպես «[Eternal Sunshine (Հավերժ փայլատակում)] տեսահոլովակում»։

Գրանդեն մարմնավորում է Պիչես անունով կերպարին, իսկ Էվան Փիթերսը տեսահոլովակում խաղում է նրա նախկին ընկերոջ դերը։ Տեսահոլովակում վերստեղծվել են մի քանի տեսարաններ «Մաքուր բանականության հավերժ փայլատակում», ինչպես նաև հղում կա «16 մոմ» (1984) ֆիլմի մի տեսարանի։ Billboard-ը տեսահոլովակը անվանել է «ֆուտուրիստական»։

## Կենդանի կատարում
2024 թվականի մարտի 9-ին Գրանդեն եղել է երաժշտական հյուր *Saturday Night Live*-ում (49-րդ եթերաշրջան, էպիզոդ 962)։ Նա առաջին անգամ կենդանի կատարմամբ ներկայացրել է «We Can’t Be Friends (Wait for Your Love)» երգը, ինչպես նաև  «Imperfect for You» երգը «*Eternal Sunshine*» ալբոմից։

## Հիթ-շքերթ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 
* 

Կատեգորիա:Billboard Hot 100 գլխավորած սինգլներ
Կատեգորիա:Արիանա Գրանդեի երգեր